CELEX: 32014R0758
Language: lv
Date: 2014-07-10 00:00:00
Title: Komisijas Īstenošanas regula (ES) Nr. 758/2014 ( 2014. gada 10. jūlijs ) par atsevišķu preču klasifikāciju kombinētajā nomenklatūrā

15.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 207/4
            
         KOMISIJAS ĪSTENOŠANAS REGULA (ES) Nr. 758/2014
   (2014. gada 10. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz ikvienu citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs drīkst vēl izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. jūlijā
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Apļveida izstrādājums, izgatavots no silikona, ar diametru aptuveni 10 līdz 15 mm un augstumu aptuveni 3 mm. Izstrādājumam ir krustveida iegriezums centrā. Tam nav mehānisku sastāvdaļu.
                  Izstrādājums tiek lietots kopā ar uzskrūvējamu vāku ar vāciņu. Tas ir ievietots uzskrūvējamā vāka iekšpusē un kopā ar to ir uzskrūvēts pudeles kaklam.
                  Izstrādājums novērš pusšķidras vielas, piemēram, majonēzes vai kečupa, iztecēšanu no pudeles, ja tā ir vērsta lejup. Kad vāciņš ir atvērts un pudele ir vērsta lejup, viela izdalās caur krustveida iegriezumu, ja uz pudeli izdara manuālu spiedienu.
                  Skatīt attēlu (1).
               
               
                  3926 90 97
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3926, 3926 90 un 3926 90 97 formulējumu.
                  Tā kā izstrādājums nevar veikt aizbāžņa funkciju viens pats, bet tikai tad, ja to ievieto uzskrūvējamā vāka iekšpusē, tas ir uzskatāms par vāka piederumu. Tādēļ klasifikācija pozīcijā 3923 pie plastmasas aizbāžņiem, vākiem, vāciņiem un citiem aizvākošanas izstrādājumiem nav iespējama.
                  Izstrādājums novada pusšķidro vielu uzskrūvējamajā vākā, bet pats par sevi nevar kontrolēt atveres atvēršanos un aizvēršanos, tāpēc tas neregulē šķidruma plūsmu, atverot un aizverot atveri. Tādēļ klasifikācija pozīcijā 8481 pie krāniem, vārstiem, ventiļiem un citiem piederumiem nav iespējama.
                  Tā kā izstrādājuma pamatmateriāls ir plastmasa, tas ir klasificējams ar KN kodu 3926 90 97 pie citādiem plastmasas izstrādājumiem.
               
            
         (1)  Attēls pievienots tikai informācijai.